Det er fortsat uvist om det er samme gerningsmand, der inden for tre måneder står bag to fuldbyrdede voldtægter af ældre kvinder i Løgstør

Politiet har indsamlet DNA-materiale på begge gerningssteder i Østergade og Blindebomsgade, men først den 25. april er Nordjyllands Politi i Løgstør blevet lovet et svar fra Retsgenetisk Institut på om DNA-profilen er den samme ved begge forbrydelser. Det oplyser efterforskningsleder Jørgen Dalsgaard fra politiet i Løgstør til TV2/NORD. Gennembruddet i efterforskningen lader fortsat vente på sig. Ind til nu har politiet fået godt 30 henvendelser i sagen. Senest var der mandag morgen to nye henvendelser, som politiet nu vil se nærmere på.